PMIndiaData/PMIndiaSum huggingface dataset:
केंटकी के गवर्नर श्री मैट बेविन ने प्रधानमंत्री से मुलाकात की

केंटकी के गवर्नर श्री मैट बेविन ने आज गांधीनगर में प्रधानमंत्री श्री नरेन्द्र मोदी से मुलाकात की। प्रधानमंत्री ने भारत और अमरीका के बीच व्‍यापार और निवेश के क्षेत्रों सहित बढ़ते समन्‍वय तथा भारत और अमरीका के बीच सामरिक साझेदारी मजबूत होने का उल्‍लेख किया। प्रधानमंत्री ने भारत के विनिर्माण क्षेत्र में अमरीका के अधिक निवेश का स्वागत किया और अमरीकी कम्पनियों को ‘मेक इन इंडिया’ के लिए संभावनाएं तलाशने हेतु आमंत्रित किया। गवर्नर ने प्रधानमंत्री को केंटकी और भारत के बीच बढ़ते व्‍यापार तथा निवेश के बारे में जानकारी दी। उन्‍होंने केंटकी राज्‍य सहित अमरीका में भारतीय पेशवरों के योगदान का स्‍वागत किया।
प्रधानमंत्री ने महिलाओं के 60 किलोग्राम भार वर्ग में मुक्केबाजी की स्पर्धा में कांस्य पदक जीतने पर जैस्मिन को बधाई दी

प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में महिलाओं के 60 किलोग्राम भार वर्ग में मुक्केबाजी की स्पर्धा में कांस्य पदक जीतने पर जैस्मिन को बधाई दी है। अपने एक ट्वीट में, प्रधानमंत्री ने कहा; “राष्ट्रमंडल खेलों में भारतीय एथलीट विभिन्न स्पर्धाओं में उत्कृष्ट प्रदर्शन कर रहे हैं। मुझे खुशी है कि जैस्मिन लम्बोरिया ने मुक्केबाजी में कांस्य पदक जीता है। उनकी यह सफलता भारतीय मुक्केबाजी के भविष्य के लिए अच्छी है। आने वाले वर्षों में वह और अधिक ख्याति अर्जित करती रहें। #Cheer4India"
प्रधानमंत्री ने तिरुवल्लुवर दिवस पर वंदनीय तिरुवल्लुवर को नमन किया

प्रधानमंत्री श्री नरेन्द्र मोदी ने तिरुवल्लुवर दिवस पर वंदनीय तिरुवल्लुवर को नमन किया। प्रधानमंत्री ने एक ट्वीट में कहा, "मैं तिरुवल्लुवर दिवस पर वंदनीय तिरुवल्लुवर को नमन करता हूं। उनके विचार और कार्य उनके असीम ज्ञान के साथ-साथ उनकी बुद्धिमत्ता को भी दर्शाते हैं। उनके आदर्शों का पीढ़ियों से लोगों पर सकारात्मक प्रभाव पड़ रहा है। मैं देश के अधिक से अधिक युवाओं से उनके कुराल (दोहे) पढ़ने का आग्रह करता हूं।’’
प्रधानमंत्री ने पंजाब के मुख्यमंत्री के रूप में शपथ लेने पर श्री भगवंत मान को बधाई दी

प्रधानमंत्री श्री नरेन्द्र मोदी ने पंजाब के मुख्यमंत्री के रूप में शपथ लेने पर श्री भगवंत मान को बधाई दी है। एक ट्वीट में प्रधानमंत्री ने कहा; "श्री भगवंत मान जी को पंजाब के मुख्यमंत्री के रूप में शपथ लेने पर बधाई। पंजाब के विकास और राज्य के लोगों के कल्याण के लिए मिलकर काम करेंगे।"
प्रधानमंत्री 30 जनवरी, 2019 को गुजरात के सूरत और दांडी का दौरा करेंगे

प्रधानमंत्री सूरत हवाईअड्डे पर टर्मिनल भवन के विस्‍तार की आधारशिला रखेंग प्रधानमंत्री सूरत में न्‍यू इंडिया यूथ कॉन्‍क्‍लेव में हिस्‍सा लेंगे दांडी स्थित राष्‍ट्रीय नमक सत्‍याग्रह स्‍मारक राष्‍ट्र को समर्पि‍त करेंगे प्रधानमंत्री श्री नरेन्‍द्र मोदी कल 30 जनवरी, 2019 को गुजरात के सूरत और दांडी का दौरा करेंगे। इस दौरे के अवसर पर, प्रधानमंत्री सूरत हवाईअड्डे पर टर्मिनल भवन के विस्‍तार की आधारशिला रखेंगे। यहां 25,500 वर्ग मीटर से भी बड़े क्षेत्र में 354 करोड़ रुपये की लागत से टर्मिनल भवन का निर्माण किया जा रहा है। सौर ऊर्जा और एलईडी प्रकाश व्‍यवस्‍था के इस्‍तेमाल से यह एक पर्यावरण अनुकूल भवन होगा। इसका काम पूरा होने पर, 1800 से अधिक यात्रियों की आवाजाही की क्षमता हो जाएगी। विमानों की आवाजाही और यात्रियों की संख्‍या, दोनों ही रूपों में सूरत हवाईअड्डा अहमदाबाद और वडोदरा के बाद गुजरात का तीसरा सबसे अधिक व्‍यस्‍त हवाईअड्डा है। विकास के लिए आधारभूत सुविधाओं का विस्‍तार करना सरकार की प्राथमिकताओं में शामिल है। विभिन्‍न क्षेत्रों में अनेक पहलें की गई हैं और विमानन क्षेत्र उनमें से एक है। गुजरात में नागर विमानन के लिए आधारभूत सुविधाओं को मजबूत करने के साथ-साथ विमान सेवा का भी विस्‍तार किया गया है। उड़ान योजना के माध्‍यम से कांडला को मुम्‍बई से और पोरबंदर को अहमदाबाद और मुम्‍बई से जोड़ना इनमें शामिल हैं। हीरासर, राजकोट में ग्रीन फील्‍ड हवाईअड्डे का विकास करना, अहमदाबाद और वडोदरा में नया एटीसी टावर/टेक्‍नीकल ब्‍लॉक का विकास करना इनमें शामिल है। प्रधानमंत्री सूरत में न्‍यू इंडिया यूथ कॉन्‍क्‍लेव में युवाओं के साथ बातचीत करेंगे। श्री मोदी श्रीमती रसीलाबेन सेवंतीलाल शाह वीनस अस्‍पताल का भी उद्घाटन करेंगे और वहां की सुविधाओं को भी देखेंगे। प्रधानमंत्री का अगला गंतव्‍य गुजरात के नवसारी जिले में दांडी होगा। श्री मोदी यहां बापू की पुण्‍यतिथि पर राष्‍ट्रीय नमक सत्‍याग्रह स्‍मारक राष्‍ट्र को समर्पि‍त करेंगे। इस स्‍मारक में महात्‍मा गांधी और ऐतिहासिक दांडी नमक यात्रा के दौरान उनके साथ शामिल 80 सत्‍याग्रहियों की मूर्तियां हैं। स्‍मारक में ऐतिहासिक 1930 की नमक यात्रा की विभिन्‍न घटनाओं और कहानियों को चित्रित करने वाले 24 भित्तिचित्र भी हैं। प्रधानमंत्री स्‍मारक को देखेंगे और एक जनसभा को संबोधित करेंगे। नमक सत्‍याग्रह यात्रा को 1930 की दांडी यात्रा के नाम से अच्‍छी तरह जाना जाता है। भारत के स्‍वाधीनता आंदोलन के इतिहास में यह एक महत्‍वपूर्ण घटना है। इसी दिन अंग्रेजी शासन के विरुद्ध सविनय अ‍वज्ञा आंदोलन के हिस्‍से के रूप में महात्‍मा गांधी के नेतृत्‍व में 80 सत्‍याग्रहियों ने साबरमती आश्रम, अहमदाबाद से समुद्रतटीय दांडी गांव तक 241 मील की यात्रा की थी और समुद्री जल से नमक बनाकर अंग्रेजों द्वारा लागू किए गए नमक कानून को तोड़ा था। यह प्रधानमंत्री का इस माह गुजरात का दूसरा दौरा होगा। प्रधानमंत्री श्री मोदी ने इससे पहले 19 जनवरी, 2019 को सूरत का दौरा किया था, जब उन्‍होंने हजीरा में आर्मर्ड सिस्‍टम कॉप्‍लेक्‍स का लोकार्पण किया था। उन्‍होंने गुजरात के गांधीनगर में 17 और 18 जनवरी, 2019 को वाइब्रेंट गुजरात सम्‍मेलन में हिस्‍सा लिया था।
प्रधानमंत्री ने असम और राजस्‍थान के बाढ़ पीड़ित लोगों के लिये सहायता राशि की घोषणा की

प्रधानमंत्री श्री नरेन्‍द्र मोदी ने असम और राजस्‍थान में आई बाढ़ में जान गंवाने वाले लोगों के परिजनों के लिए 2 लाख रुपये की सहायता राशि की घोषणा की है। प्रधानमंत्री ने असम और राजस्‍थान में आई बाढ़ में गंभीर रूप से घायल प्रत्‍येक व्‍यक्ति के लिए 50 हजार रुपये की सहायता की भी घोषणा की है।
प्रधानमंत्री ने सीमा सुरक्षा बल के स्‍थापना दिवस पर बधाई दी

प्रधानमंत्री श्री नरेन्द्र मोदी उनकी स्थापना दिवस पर सभी सीमा सुरक्षा बल (बीएसएफ) के जवानों को बधाई दी है। प्रधानमंत्री ने कहा “सीमा सुरक्षा बल के स्थापना दिवस पर सभी बीएसएफ कर्मियों को बधाई। सीमा सुरक्षा बल (बीएसएफ) साहस और हमारी सीमाओं को सुरक्षित रखने में इसकी अहम भूमिका की एक अतुल्‍य विरासत समेटे है ।
प्रधानमंत्री श्री नरेन्‍द्र मोदी और तंजानिया के राष्‍ट्रपति जोसफ मैगुफूली के बीच टेलीफोन पर बातचीत

प्रधानमंत्री श्री नरेन्‍द्र मोदी ने आज तंजानिया के राष्‍ट्रपति जोसफ मैगुफूली के साथ टेलीफोन पर बातचीत की। प्रधानमंत्री ने जुलाई 2016 में दार-ए-स्‍लाम कीअपनी यात्रा को स्‍नेहपूर्वक याद किया और इस बात पर जोर दिया कि भारत तंजानिया के साथ अपने परम्‍परागत मैत्रीपूर्ण संबंधों को महत्‍व देता है। उन्होंने तंजानिया की सरकार और लोगों की आकांक्षाओं और जरूरतों के अनुसार तंजानिया की विकास यात्रा में, उसके साथ सहभागी बनने की भारत की प्रतिबद्धता को दोहराया। प्रधानमंत्री ने कोविड-19 के मद्देनजर तंजानिया से भारतीय नागरिकों को बाहर निकालने के लिए तंजानियाई अधिकारियों द्वारा प्रदान की गई सहायता के लिए राष्ट्रपति डॉ. मैगुफुली को धन्यवाद दिया। दोनों नेताओं ने समग्र द्विपक्षीय संबंधों की समीक्षा की। उन्होंने भारत और तंजानिया के बीच बढ़ती विकास साझेदारी, शैक्षिक संपर्क और व्यापार और निवेश प्रवाह पर संतोष व्यक्त किया और इस प्रवृत्ति में और तेजी लाने की संभावनाओं पर चर्चा की। प्रधानमंत्री ने इस साल के अंत में होने वाले आगामी राष्ट्रपति और संसदीय चुनावों के लिए महामहिम राष्ट्रपति मैगुफुली और तंजानिया के लोगों को शुभकामनाएं दीं।
प्रधानमंत्री ने स्थापना दिवस के अवसर पर सीएसआईआर कर्मियों को बधाई दी

प्रधानमंत्री श्री नरेन्द्र मोदी ने वैज्ञानिक एवं औद्योगिक अनुसंधान परिषद (सीएसआईआर) के कर्मचारियों को परिषद के स्थापना दिवस पर बधाई दी है। एक ट्वीट में प्रधानमंत्री ने कहा कि "सीएसआईआर से जुड़े सभी लोगों को स्थापना दिवस के अवसर पर मेरी शुभकामनायें। सीएसआईआर भारत में वैज्ञानिक शोधों और नवाचारों के लिए सदैव आगे रहा है। इस संस्थान के लोग कोविड-19 महामारी से लड़ने में भी महत्वपूर्ण भूमिका अदा कर रहे हैं। भविष्य में और अच्छे उद्यम के लिए सीएसआईआर को मेरी ढेरों शुभकामनायें।" एमजी/एएम/डीटी/डीसी
प्रधानमंत्री ने आईसीसी क्रिकेट वर्ल्डकप में भाग लेने वाले सार्क देशों के प्रमुखों से बातचीत की; विदेश सचिव शीघ्र सार्क देशों की यात्रा करेंगे

प्रधानमंत्री श्री नरेन्द्र मोदी ने आईसीसी क्रिकेट वर्ल्ड कप 2015 में भाग लेने वाले सार्क देशों के प्रमुखों को शुभकामनाएं दी हैं। प्रधानमंत्री ने कहा “राष्ट्रपति@अशरफघानी, प्रधानमंत्री शेख हसीना, प्रधानमंत्री नवाज शरीफ और राष्ट्रपति सिरिसेना से बातचीत की। क्रिकेट वर्ल्ड कप के लिए उन्हें अपनी शुभकामनाएं दीं।” सार्क के पाँच देश खेल रहे हैं और वर्ल्ड कप को लेकर उत्साहित हैं। मुझे विश्वास है कि विश्वकप प्रतियोगिता खेल भावना से ओत-प्रोत होगी एवं खेल प्रेमियों के लिए आनन्ददायक साबित होगी। क्रिकेट हमारे क्षेत्र के लोगों को आपस में जोड़ता है और सद्भावना को बढ़ावा देता है। उम्मीद है कि सार्क देशों के खिलाड़ी मेहनत के साथ खेलेंगे और हमारे क्षेत्र का सम्मान बढ़ाएंगे। हम अपने नए विदेश सचिव को शीघ्र ही सार्क देशों की यात्रा पर भेजेंगे जिससे कि हमारे रिश्ते और प्रगाढ़ हों।
प्रधानमंत्री ने पीएम-स्वनिधि योजना के कार्यान्वयन की समीक्षा की

योजना को सिर्फ कर्ज देने के लिए नहीं, बल्कि रेहड़ी-पटरी वालों के समग्र विकास और आर्थिक उत्थान के परिप्रेक्ष्य में देखा जाना चाहिए : प्रधानमंत्री प्रधानमंत्री श्री नरेन्द्र मोदी ने आज आवास एवं शहरी कार्य मंत्रालय की पीएम-स्वनिधि योजना के कार्यान्वयन की समीक्षा की। इसमें बताया गया कि योजना के लिए 2.6 लाख आवेदन मिल चुके हैं, 64,000 को स्वीकृति मिल चुकी है और 5,500 को भुगतान कर दिया गया है। उन्होंने पारदर्शिता, विश्वसनीयता और गति सुनिश्चित करने को योजना के कार्यान्वयन के लिए एक वेब पोर्टल और मोबाइल ऐप के माध्यम से एंड-टू-एंड आईटी समाधान के उपयोग पर संतोष प्रकट किया। गौरतलब है कि योजना के सुगम कार्यान्वयन के लिए आवास एवं शहरी कार्य मंत्रालय मोबाइल एप्लीकेशन सहित एक पूर्ण आईटी समाधान पर काम कर रहा है, इस पर प्रधानमंत्री ने कहा कि योजना में रेहड़ी-पटरी वालों (स्ट्रीट वेंडर्स) द्वारा एंड-टू-एंड (पूर्ण रूप से) डिजिटल लेनदेन का उपयोग करने वालों को प्रोत्साहन मिलना चाहिए। इसके दायरे में कच्चे माल की खरीद से लेकर बिक्री आय के संग्रह तक उनका पूरा कारोबार होना चाहिए। इस उद्देश्य के लिए उचित प्रोत्साहन और प्रशिक्षण दिए जाने चाहिए। डिजिटल भुगतान के उपयोग से स्ट्रीट वेंडर का क्रेडिट प्रोफाइल बनने में भी सहायता मिलेगी, जिससे उनके लिए भविष्य की वित्तीय आवश्यकताओं को पूरा करना आसान हो जाएगा। प्रधानमंत्री ने कहा कि योजना को सिर्फ स्ट्रीट वेंडर्स को कर्ज देने के संदर्भ में नहीं देखा जाना चाहिए। इसे उनके समग्र विकास और आर्थिक उत्थान के रूप में भी देखा जाना चाहिए। इस दिशा में एक कदम से उनका पूरा सामाजिक आर्थिक विवरण मिल जाएगा, जिससे आवश्यक नीतिगत कदम उठाना आसान हो जाएगा। पात्र लोगों को विभिन्न योजनाओं के अंतर्गत लाभ पहुंचाने के लिए भारत सरकार के विभिन्न मंत्रालयों द्वारा भी इस डाटा का इस्तेमाल किया जा सकता है। इसमें पीएमएवाई-यू के अंतर्गत आवास, उज्ज्वला के अंतर्गत रसोई गैस, सौभाग्य के अंतर्गत बिजली, आयुष्मान भारत के अंतर्गत स्वास्थ्य, डीएवाई-एनयूएलएम के अंतर्गत कौशल, जन धन के अंतर्गत खाता आदि शामिल हैं। पृष्ठभूमि भारत सरकार ने कारोबार पुनः शुरू करने के लिए लगभग 50 लाख स्ट्रीट वेंडर्स को एक साल की अवधि का 10,000 रुपये तक का गिरवी मुक्त कार्यशील पूंजी कर्ज उपलब्ध कराने वाली पीएम स्वनिधि योजना का शुभारम्भ किया था। अच्छे भुगतान व्यवहार और डिजिटल लेनदेन को बढ़ावा देने के लिए क्रमशः ब्याज सब्सिडी (7 प्रतिशत प्रति वर्ष) और कैशबैक (1,200 रुपये तक) के रूप में प्रोत्साहन दिया जा रहा है। 24 प्रतिशत वार्षिक ब्याज पर 10,000 रुपये के कर्ज के लिए ब्याज सब्सिडी प्रभावी रूप से कुल ब्याज की 30 प्रतिशत होती है। इसलिए, प्रभावी रूप में वेंडर को किसी प्रकार का ब्याज नहीं चुकाना होता है, इसके बजाय समय से भुगतान और सभी प्राप्तियों व भुगतान के लिए डिजिटल लेनदेन का उपयोग करने की स्थिति में उसे कर्ज पर सब्सिडी मिलती है। यह योजना जल्दी या समय से भुगतान पर आगे और बड़ा कर्ज दिए जाने पर जोर देती है। भारतीय लघु उद्योग विकास बैंक (सिडबी) के आईटी प्लेटफॉर्म “पीएम स्वनिधि” के माध्यम से 2 जुलाई, 2020 से कर्ज देने की शुरुआत हो गई है। सिडबी इस योजना के लिए क्रियान्वयन एजेंसी है।
प्रधानमंत्री ने श्री पुष्कर सिंह धामी को उत्तराखंड के मुख्यमंत्री के रूप में शपथ लेने पर बधाई दी

प्रधानमंत्री श्री नरेन्द्र मोदी ने श्री पुष्कर सिंह धामी को उत्तराखंड के मुख्यमंत्री के रूप में शपथ लेने पर बधाई दी है। एक ट्वीट में प्रधानमंत्री ने कहा; "उत्तराखंड के मुख्यमंत्री के रूप में शपथ लेने पर @pushkardhami जी को ढेरों बधाई। बीते 5 वर्षों में देवभूमि ने हर क्षेत्र में तेजी से प्रगति की है। मुझे विश्वास है कि आप और आपके सभी मंत्री उसे और गति प्रदान करेंगे, जन आकांक्षाओं के अनुरूप विकास का एक नया प्रतिमान स्थापित करेंगे।"
राष्ट्रीय पंचायती राज दिवस पर प्रधानमंत्री का संदेश

धानमंत्री श्री नरेन्‍द्र मोदी ने पूरे भारत में पंचायती राज संस्‍थानों के जरिये लोगों की सेवा करने वाले सभी परिश्रमी लोगों को सलाम किया है। प्रधानमंत्री ने अपने संदेश में कहा: ”राष्‍ट्रीय पंचायती राज दिवस पर मैं पूरे भारत में पंचायती राज संस्‍थानों के जरिये लोगों की सेवा करने वाले परिश्रमी लोगों को सलाम करता हूं। पंचायत ग्रामीण भारत में लोगों की आकांक्षाओं को पूरा करने का एक प्रभावी तरीका है। भारत के बदलाव में वे महत्‍वपूर्ण भूमिका निभा रहे हैं। हमारी सरकार समग्र प्रगति और जमीनी स्‍तर की भागीदारी के जरिये ‘ग्राम उदय से भारत उदय’ को वास्‍तविक बनाने के लिए काम कर रही है।”
संयुक्त राष्ट्र महासचिव ने प्रधानमंत्री से मुलाकात की

संयुक्त राष्ट्र महासचिव महामहिम श्री एंटोनियो गुटेरेस ने आज गुजरात के केवड़िया में प्रधानमंत्री श्री नरेन्द्र मोदी से मुलाकात की। प्रधानमंत्री और संयुक्त राष्ट्र महासचिव ने स्टैच्यू ऑफ यूनिटी पर सरदार पटेल को संयुक्त रूप से पुष्पांजलि अर्पित की। प्रधानमंत्री के साथ अपनी बैठक के दौरान, संयुक्त राष्ट्र महासचिव ने जलवायु कार्रवाई के क्षेत्र में भारत की महत्वाकांक्षी पहल की सराहना की, विशेष रूप से मिशन लाइफ के बारे में, जिसका शुभारंभ सतत जीवन शैली अपनाने के लिए एक वैश्विक जनआंदोलन के रूप में किया गया है। प्रधानमंत्री और संयुक्त राष्ट्र महासचिव ने यूक्रेन की मौजूदा स्थिति समेत वैश्विक और क्षेत्रीय मुद्दों पर भी चर्चा की। संयुक्त राष्ट्र महासचिव ने भारत की आगामी जी20 की अध्यक्षता का स्वागत किया और इस बात को रेखांकित किया कि संयुक्त राष्ट्र प्रणाली, विकासशील देशों के लाभ हेतु प्रौद्योगिकियों के साथ वित्त के हस्तांतरण की सुविधा के लिए भारत के साथ मिलकर काम करेगी। प्रधानमंत्री ने संयुक्त राष्ट्र महासचिव को 26/11 के मुंबई आतंकी हमले के पीड़ितों को श्रद्धांजलि देने और आतंकवाद का मुकाबला करने के अपने कड़े संदेश देने के साथ भारत की अपनी यात्रा शुरू करने के लिए धन्यवाद दिया। एमजी/एएम/जेके
प्रवासी भारतीय दिवस के मौके पर प्रधानमंत्री की द्विपक्षीय बैठकें

प्रधानमंत्री श्री नरेन्‍द्र मोदी ने आज गुजरात की राजधानी गांधीनगर में प्रवासी भारतीय दिवस के मौके पर गुयाना के राष्‍ट्रपति डोनाल्‍ड आर. रामोतार से मुलाकात की। प्रधानमंत्री ने इस दौरान वर्ष 2014 में हुए ब्रिक्‍स शिखर सम्‍मेलन के मौके पर लैटिन अमेरिका के नेताओं के साथ अपनी बातचीत को स्‍मरण किया। उन्‍होंने बताया कि भारत अपना पहला सूचना प्रौद्योगिकी उत्‍कृष्‍टता केन्‍द्र लैटिन अमेरिकी महाद्वीप के गुयाना में खोलेगा। भारत ने ईस्‍ट बैंक डेमेरारा-पूर्वी तट सड़क संपर्क परियोजना के लिए 5 करोड़ डॉलर के नये ऋण को मंजूरी दी है। भारत ने एक यात्री जहाज की सप्‍लाई के लिए रियायती कर्ज देने पर भी अपनी सहमति जता दी है, ताकि गुयाना उत्‍तरी क्षेत्र में आवागमन से जुड़ी समस्‍याओं से निजात पा सके। मॉरीशस के उप प्रधानमंत्री शोकाटैली सोधुन के साथ अपनी बैठक के दौरान प्रधानमंत्री श्री नरेन्‍द्र मोदी ने मॉरीशस के प्रधानमंत्री सर अनिरुद्ध जगन्‍नाथ को उनकी हालिया चुनावी विजय पर बधाई दी और उन्‍हें फिर से भारत आने का न्‍यौता दिया। सर अनिरुद्ध जगन्‍नाथ ने भी प्रधानमंत्री श्री नरेन्‍द्र मोदी को मॉरीशस आने का निमंत्रण दिया। दोनों ही पक्षों ने बुनियादी ढांचागत परियोजनाओं के साथ-साथ समुद्री अर्थव्‍यवस्‍था से जुड़े मसलों पर आपसी सहयोग बढ़ाने में दिलचस्‍पी दिखाई। दक्षिण अफ्रीका की विदेश मंत्री श्रीमती मैते नकोआना-माशाबने के साथ अपनी बैठक के दौरान प्रधानमंत्री श्री नरेन्‍द्र मोदी ने स्‍मरण करते हुए कहा कि आज अफ्रीकी राष्‍ट्रीय कांग्रेस का स्‍थापना दिवस है। उन्‍होंने इस मौके पर साम्राज्‍यवादी शासन के खिलाफ संघर्ष समेत दोनों देशों की साझा विरासत को भी स्‍मरण किया। दोनों ही पक्षों ने अनेक क्षेत्रों जैसे बुनियादी ढांचागत एवं रक्षा निर्माण में आपसी सहयोग बढ़ाने और द्विपक्षीय मंचों पर साझेदारी मजबूत करने में रुचि दिखाई।
प्रधानमंत्री ने ‘नुआखाई जुहार’ के अवसर पर लोगों को शुभकामनाएं दीं

प्रधानमंत्री श्री नरेन्द्र मोदी ने ‘नुआखाई जुहार’ के पावन अवसर पर लोगों को शुभकामनाएं दी हैं। प्रधानमंत्री ने एक ट्वीट में कहा, ‘‘नुआखाई का विशेष अवसर हमारे किसानों की कड़ी मेहनत का मंगलमय उत्‍सव मनाने से संबंधित है। उनके अथक प्रयासों की बदौलत ही हमारे देशवासियों का सही ढंग से भरण-पोषण होता है। मेरी मंगल-कामना है कि यह शुभ दिन सभी लोगों के जीवन में अच्छा स्वास्थ्य और समृद्धि लाए। नुआखाई जुहार!”
प्रधानमंत्री ने प्रसिद्ध कन्नड़ लेखक एवं कवि श्री चेन्नवीरा कनावी के निधन पर शोक व्यक्त किया

प्रधानमंत्री श्री नरेन्द्र मोदी ने प्रसिद्ध कन्नड़ लेखक एवं कवि श्री चेन्नवीरा कनावी के निधन पर गहरा दुःख व्यक्त किया है। अपने एक ट्वीट में, प्रधानमंत्री ने कहा: “श्री चेन्नवीरा कनावी की उत्कृष्ट कविताओं और लेखन ने दशकों से कन्नड़ साहित्य को समृद्ध किया है। उनके निधन से दुखी हूं। मेरी संवेदनाएं उनके परिवार और प्रशंसकों के साथ हैं। ओम शांति।”
प्रधानमंत्री ने संयुक्‍त राष्‍ट्र द्वारा 21 जून को अंतर्राष्‍ट्रीय योग दिवस घोषित करने पर प्रसन्‍नता जताई

प्रधानमंत्री श्री नरेन्‍द्र मोदी ने संयुक्‍त राष्‍ट्र द्वारा 21 जून को ‘अंतर्राष्‍ट्रीय योग दिवस’ घोषित करने का स्‍वागत किया है। प्रधानमंत्री ने अपनी खुशी जाहिर करते हुए ट्वीट किया, “संयुक्‍त राष्‍ट्र द्वारा 21 जून को ‘अंतर्राष्‍ट्रीय योग दिवस’ घोषित करने के निर्णय पर अपनी प्रसन्‍नता व्‍यक्‍त करने के लिए मेरे पास शब्‍द नहीं हैं। मैं इस निर्णय का स्‍वागत करता हूं। श्री मोदी ने अपने एक अन्‍य ट्वीट में लिखा विश्‍वभर में असंख्‍य लोगों ने योग को अपने जीवन का एक हिस्‍से के रूप में अपनाया है। उन सभी को बधाई। इस निर्णय से अन्‍य लोगों को भी योग को अपनाने की प्रेरणा मिलेगी। प्रधानमंत्री ने लिखा कि योग में मानव मात्र को एक डोर से जोड़ने की शक्ति है। यह शानदार ढंग से ज्ञान (जानकारी), कर्म (कार्य) और भक्ति (समर्पण) का मिश्रण करता है।” श्री मोदी ने अपने ट्वीटर एकाउंट पर अपने एक भाषण का लिंक भी दिया है जिसमें उन्‍होंने योग के विभिन्‍न पहलुओ और इसकी अद्वितीयता के बारे में बताया है। प्रधानमंत्री के इस भाषण को इस लिंक पर देखा जा सकता है- https://www.youtube.com/watch?v=fxVHm0jHUyk&feature=youtube_gdata
यह डिजिटल क्रांति और नए युग के नवाचारों की सदी है: प्रधानमंत्री मोदी

प्रधानमंत्री ने इस सदी को एशिया की सदी बनाने के लिए बिम्सटेक देशों के बीच आपसी सहयोग का आह्वान किया उन्होंने बिम्सटेक देशों में स्टार्टअप के क्षेत्र में जीवंत ऊर्जा के माहौल की सराहना की प्रधानमंत्री श्री नरेन्द्र मोदी ने कहा कि यह बिम्सटेक देशों पर है कि वे इस सदी को एशिया की सदी बनायें क्योंकि उनके पाससम्मिलित रूप से कुल मानव आबादी कापांचवां हिस्सा है और 3.8 ट्रिलियन डॉलर वाली जीडीपी की ताकत है। श्री मोदी आज वीडियो कॉन्फ्रेंसिंग के माध्यम से ‘प्रारम्भ: स्टार्टअप इंडिया इंटरनेशनल समिट’को संबोधित कर रहे थे। प्रधानमंत्री ने बांग्लादेश, भूटान, भारत, नेपाल, श्रीलंका, म्यांमार और थाईलैंड जैसे बिम्सटेक देशों में स्टार्टअप के क्षेत्र में जीवंत ऊर्जा के माहौल का उल्लेख किया।प्रधानमंत्री ने कहा कि यह सदी डिजिटल क्रांति और नए युग के नवाचारों की सदी है।यह एशिया की सदी भी है।इसलिए, यह हमारे समय की मांग है कि भविष्य की प्रौद्योगिकी और उद्यमीइसी क्षेत्र सेउभरें।प्रधानमंत्री ने जोर देकर कहा कि इसके लिएसहयोग की इच्छा रखने वाले एशियाई देशों को इसकी जिम्मेदारी लेनी चाहिए और एकजुट होना चाहिए।इन देशों के बीच संस्कृति, सभ्यता और संबंधों की साझी विरासत है। चूंकि हम अपने विचारों, इरादों और कल्याण को साझा करते हैं, इसलिए हमारी सफलता भी साझा ही होगी। प्रधानमंत्री ने कहा कि इसकी जिम्मेदारी स्वाभाविक रूप से बिम्सटेकदेशों के कंधों पर आती है क्योंकि हम मानव आबादी के पांचवे हिस्से के लिए काम करते हैं। प्रधानमंत्री ने इस क्षेत्र के युवाओं की अधीरता, ऊर्जा और उत्सुकता में नई संभावनाएं देखीं।उन्होंने कहा कि इसी वजह से2018 में आयोजित बिम्सटेक शिखर सम्मेलन में उन्होंने प्रौद्योगिकी और नवाचार के क्षेत्र में सहयोग का आह्वान किया था और बिम्सटेक स्टार्टअप सम्मेलन का प्रस्ताव रखा था। प्रधानमंत्री ने कहा कि आज का स्टार्टअप इंडिया इंटरनेशनल कॉन्क्लेव उसीशपथ को पूरा करने की दिशा में एक कदम है। श्री मोदी ने इस क्षेत्र के देशों के बीच संपर्क और व्यापार संबंधों को बढ़ाने की दिशा में चल रहे विभिन्न प्रयासोंके बारे मेंजानकारी दी।उन्होंने याद दिलाया कि डिजिटल संपर्क को बढ़ावा देने के उद्देश्य से बिम्सटेकदेशों के मंत्रियों ने 2018 में इंडिया मोबाइल कांग्रेस में भाग लिया था।इसी तरह रक्षा, आपदा प्रबंधन, अंतरिक्ष, कृषि और व्यवसाय जैसे क्षेत्रों में सहयोग जारी है। प्रधानमंत्री श्री मोदी ने आशा व्यक्त की कि “इन क्षेत्रों में मजबूत संबंधों से हमारे स्टार्टअप को मूल्य सृजन चक्र की दिशा में लाभ होगा, जिसका अर्थ यह है किबुनियादी ढांचे, कृषि और व्यवसाय जैसे क्षेत्रों में गहरे संबंधहमारे स्टार्टअप के लिए नए अवसर पैदा करेंगे जोकि बदले में इन क्षेत्रों को विकास की ओर ले जायेंगे।”
प्रधानमंत्री ने विजय दिवस के अवसर पर भारतीय सशस्त्र सेनाओं के शौर्य व अदम्य साहस को सलाम किया

प्रधानमंत्री श्री नरेन्द्र मोदी ने विजय दिवस के अवसर पर भारतीय सशस्त्र सेनाओं के शौर्य और अदम्य साहस को सलाम किया है। प्रधानमंत्री ने कहा, “आज विजय दिवस के अवसर पर हम भारतीय सशस्त्र सेनाओं के शौर्य और अदम्य साहस को सलाम करते हैं। भारत के लिए उनकी सेवाएं अनुपम हैं।”
कैबिनेट को आवास एवं मानव पर्यावास के क्षेत्र में सूचनाओं के आदान-प्रदान और तकनीकी सहयोग को बढ़ावा देने के लिए भारत व मोरक्को के बीच हस्ताक्षरित एमओयू के बारे में अवगत कराया गया

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल को आवास एवं मानव पर्यावास के क्षेत्र में सूचनाओं के आदान-प्रदान और तकनीकी सहयोग को बढ़ावा देने के लिए भारत व मोरक्को के बीच फरवरी, 2019 में हस्ताक्षरित सहमति पत्र (एमओयू) के बारे में अवगत कराया गया। उपर्युक्त एमओयू पर अमल से आवास और मानव बस्ती के क्षेत्रों में दोनों देशों के बीच द्विपक्षीय सहयोग बढ़ेगा। भारत और मोरक्को दोनों ही देशों के बीच वाणिज्यिक एवं व्यापार संबंधों को बेहतर करने के साथ-साथ सतत समावेशी शहरी विकास को बढ़ावा देने के लक्ष्य को ध्यान में रखते हुए शहरों के समक्ष मौजूद चुनौतियों से निपटने के लिए आपस में सहयोग करेंगे। इसमें मुख्य रूप से आम जनता के लिए किफायती आवास, जलापूर्ति एवं स्वच्छता, शहरी परिवहन और स्मार्ट सिटी का विकास शामिल होंगे। हालांकि, यह पारस्परिक सहयोग इन्हीं क्षेत्रों तक सीमित नहीं रहेगा।
प्रधानमंत्री का भारतीय प्रशासनिक सेवा के युवा अधिकारियों को सुझाव : स्थितियों और अपने आसपास के प्रति संवेदनशील बने रहें

प्रधानमंत्री श्री नरेन्‍द्र मोदी ने भारत की जनता के साथ प्रभावकारी तरीके से जुड़ने में सक्षम बनाने के क्रम में भारतीय प्रशासनिक सेवा के युवा अधिकरियों को सलाह दी कि वे अपनी स्थितियों और अपने आसपास के माहौल के प्रति संवेदनशील बने रहें। सहायक सचिवों के आरम्भिक सत्र में भारतीय प्रशासनिक सेवा के 2014 बैच के अधिकारियों को संबोधित करते हुए प्रधानमंत्री ने कहा कि अपने प्रशिक्षण के दौरान उन्‍होंने अब तक जो कुछ आत्‍मसात किया है, अपने कौशल और शिक्षण को उससे भी काफी अधिक बढ़ाने का व्‍यापक अवसर उनके सामने है। प्रधानमंत्री ने उनसे कहा कि वे अगले तीन महीने का इस्‍तेमाल अपने कौशलों का मूल्‍य-संवर्द्धन करने और खुद से जुड़े विभागों की कार्यप्रणाली में बेहतरी के लिए करें। विशेषकर, उन्‍होंने शासन में प्रौद्योगिकी के इस्‍तेमाल की चर्चा करते हुए युवा अधिकारियों से कहा कि वे सरकार की कार्यप्रणाली में प्रौद्योगिकी के उन्‍नयन की दिशा में काम करें। प्रधानमंत्री ने अधिकारियों से कहा कि वे पदों में वरिष्‍ठता से भयभीत न हों और केंद्र सरकार के सहायक सचिवों के रूप में काम करने के अगले तीन माह के दौरान वरिष्‍ठ अधिकारियों से बातचीत के दौरान स्‍पष्‍ट और निर्भीक बने रहें। उन्‍होंने कहा कि भारतीय प्रशासनिक सेवा के अधिकारियों के प्रशिक्षण में एक विशेषता के रूप में 2013 बैच से इसकी शुरूआत की गई है, जो यह सुनिश्चित करता है कि यह नियम उनके करियर की शुरूआत से एक मुख्‍य बिंदु के रूप में है और यह एक ऐसा अवसर है जो शायद उनके वरिष्‍ठ अधिकारियों को नहीं मिला हो। इस अवसर पर केंद्रीय कार्मिक, लोक शिकायत और पेंशन मंत्रालय में राज्‍य मंत्री डॉ. जितेन्‍द्र सिंह और सरकार के वरिष्‍ठ अधिकारी भी उपस्थित थे।
प्रधानमंत्री ने नारायणभाई देसाई के निधन पर शोक व्यक्त किया

प्रधानमंत्री श्री नरेन्द्र मोदी ने श्री नारायणभाई देसाई के निधन पर शोक व्यक्त किया है। प्रधानमंत्री ने कहा, “नारायणभाई देसाई हमेशा एक विद्वान व्यक्तित्व के रूप में याद रखे जाएंगे जो गांधी जी को आम लोगों के निकट लाए। उनके निधन की खबर सुनकर दुखी हो गया। भगवान उनकी आत्मा को शांति प्रदान करे।”